*ANEXA 5 la Ghid*

*CONTRACT DE FINANȚARE*

Modelul Contractului de finantare - Conditii generale este aprobat prin *OMIPE 2041/2023 pentru aprobarea modelului contractului de finanţare prevăzut la art. 14 alin. (2) din Ordonanţa de urgenţă a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027.*

**Anexa 6 la Contractul de finanțare**

Secțiunea I – Condiții specifice aplicabile Programului Creștere Inteligentă, Digitalizare și Instrumente Financiare 2021-2027, Prioritatea 1. Susținerea și promovarea unui sistem de CDI atractiv și competitiv în România

**Articolul 1 - Completarea Condițiilor generale Durata contractului şi perioada de implementare a proiectului:**

(1) Beneficiarul are obligaţia asigurării caracterului durabil al proiectului pentru o durată de 3/5 ani, calculată de la efectuarea plăţii finale în cadrul prezentului contract de finanţare, sau, în cazul proiectelor finanţate sub incidenţa ajutorului de stat, pentru durata prevăzută în reglementările aplicabile ajutorului de stat, oricare dintre acestea este mai mare.

(2) Până la expirarea perioadei de durabilitate/sustenabilitate a contractului de finanțare, Beneficiarul va respecta următoarele condiții de acordare a finanțării, sub sancțiunea rezilierii contractului de finanțare și a recuperării integrale a finanțării nerambursabile acordate:

a) menținerea investiției realizate, asigurând mentenanța necesară;

b) nu va modifica dreptul legal asupra imobilului sau asupra unui element de infrastructură, care să confere un avantaj nejustificat unei întreprinderi sau unui organism public;

c) nu va realiza o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției.

Articolul 2 - Completarea Condițiilor generale privind eligibilitatea cheltuielilor:

(1) Cheltuielile sunt considerate eligibile dacă sunt în conformitate cu:

a) Regulamentul (UE) 2021/1.060 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize;

b) Regulamentul (UE) 2021/1.058 al Parlamentului European şi al Consiliului din 24 iunie 2021 privind Fondul european de dezvoltare regională şi Fondul de coeziune,

(c) Regulamentul (UE, EURATOM) 2018/1.046 al Parlamentului European şi al Consiliului din 18 iunie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1.296/2013, (UE) nr. 1.301/2013, (UE) nr. 1.303/2013, (UE) nr. 1.304/2013, (UE) nr. 1.309/2013, (UE) nr. 1.316/2013, (UE) nr. 223/2014, (UE) nr. 283/2014;

(d) Hotărârea Guvernului nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;

(e) Ghidul Solicitantului aplicabil.

(2) În cazul în care AM/OI identifică cheltuieli care nu respectă condiţiile de legalitate, regularitate ori conformitate stabilite prin prevederile legislaţiei naţionale şi comunitare în vigoare, inclusiv în domeniul achizițiilor publice, în verificarea cererilor de rambursare/plată, înainte de efectuarea plăţilor aferente acestora, aplică reduceri procentuale/corecții financiare/ declară cheltuieli neeligibile din sumele solicitate la plată de către beneficiar, în condiţiile legii care reglementează sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, în conformitate cu prevederile OUG nr. 66/2011 privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare. AM va notifica beneficiarul cu privire la aceste sume.

Articolul 3 - Conturile unde se va efectua transferul fondurilor de către AM POCIDIF

Cont pentru cerere de prefinanțare

cod IBAN: -

Titular cont: -

Denumire/adresa băncii/trezoreriei: -

Cont pentru cerere de rambursare

cod IBAN:

Titular cont:

Denumire/adresa banca:

(1) Pentru proiectele implementate în parteneriat, transferul fondurilor se va face în

următoarele conturi deschise pe numele beneficiarului/liderului de

parteneriat/partenerului

Cont pentru cerere de rambursare(lider de parteneriat)

cod IBAN:

Titular cont:

Denumire/adresa banca:

Cont pentru cerere de rambursare(Partener)

cod IBAN:

Titular cont:

Denumire/adresa banca:

Cont pentru cerere de plată

cod IBAN:

Titular cont:

Denumire/adresa Trezorerie:

Articolul 4 - Completarea și modificarea Condițiilor generale privind acordarea și recuperarea prefinanțării:

(1) Cu exepțiile prevăzute de art. 18 din OUG nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare, în cadrul proiectelor finanțate din POCIDIF se poate acorda prefinanţare în tranşe de maximum 10% din valoarea eligibilă a contractului de finanţare, fără depăşirea valorii totale eligibile a acestuia, Beneficiarilor/Liderilor de parteneriat/Partenerilor, alţii decât cei prevăzuţi la art.7 alin (1)-(5), (8) și (10) din actul normativ de mai sus. Tranşa solicitată, împreună cu soldul nejustificat al prefinanţării, prin cereri de rambursare, nu poate depăşi procentul indicat anterior.

(2) În solicitarea, acordarea, justificarea și recuperarea prefinanțării, părțile contractului de finanțare sunt obligate să aplice și să respecte prevederile Capitolului IV din OUG nr. 133/2021.

Articolul 5 - Completarea Condițiilor generale privind rambursarea/plata cheltuielilor:

(1) Cererile de plată, rambursare depuse de către beneficiari, precum și plata efectivă a cheltuielilor eligibile de către AM, se va face prin punerea în aplicare a mecanismelor stabilite în Capitolul V din OUG nr. 133/2021.

(2) Beneficiarul are obligația de a depune cererea de rambursare finală în termenul maxim de 60 de zile calendaristice de la finalizarea etapei de implementare a proiectului.

(3) Documentele justificative care însoţesc Cererea de Rambursare/Cererea de Plată/Cererea de rambursare aferentă cererii de plată vor fi transmise la OI prin aplicația MySMIS. Documentele justificative scanate se vor prezenta pe fișiere distincte, ordonate pe categoria respectivă de cheltuieli, denumite pe scurt, conform conţinutului acestora.

În funcţie de tipul cererii, se depun:

(a) ÎN CAZUL DEPUNERII CERERII DE RAMBURSARE:

I. OPIS

II. Formularul Cererii de rambursare, conform aplicației MySMIS;

III. Raportul de progres aferent perioadei de referinţă a cererii de rambursare

IV. Raportul final al proiectului (în cazul cererilor de rambursare finale);

V. Documente financiar – contabile, ordonate pe categoria respectivă de cheltuieli:

Contractul de executare lucrări/ contract de vânzare/cumpărare autentificat pentru clădire/spațiu /furnizare bunuri/ prestare servicii şi, după caz, acte adiționale, împreună cu dosarul de achiziţii întocmit conform prevederilor legale în vigoare;

• Facturi (facturile de avans sunt însoţite de instrumente de garantare). Pe factura

trebuie scris denumirea produsului/serviciului/lucrării corelate cu achiziţiile aprobate prin proiect, numărul şi data contractului de executare lucrări/ furnizare bunuri / prestare servicii conform căruia se va face plata. Pentru evitarea dublei finanţări fiecare factură va avea menționat codul SMIS și numărul contractului de finanţare.

• Ordine de plată/Dispoziţii de plată /chitanță;

• Extrase de cont/registru de casă, semnate de către unitatea emitentă, după caz;

• Balanţa analitică de verificare aferenta perioadei de raportare pentru cererea de

rambursare în cauză, note contabile, fişe de cont pentru conturile analitice utilizate în evidenţa contabilă distinctă a proiectului, fişa mijlocului fix, fiecare cont analitic utilizat să aibă menţionat codul SMIS al proiectului;

• Declaraţia pe proprie răspundere a reprezentantului legal al beneficiarului asupra

corectitudinii, legalităţii şi regularitaţii înregistrărilor contabile aferente proiectului;

• Pentru obligațiile de plată privind achiziția de clădire/spațiu: contract de

vânzare/cumpărare autentificat pentru clădirea/spațiul unde se va efectua investiția raport de evaluare întocmit de către un evaluator independent autorizat prin care se certifică dacă costul clădirii/spațiului nu excede valoarea de piață și dacă imobilul respectă condițiile tehnice prevăzute în legislația națională (în acest raport, costul clădirii/spațiului trebuie specificate separat), extras de carte funciară (copie conform cu originalul).

• Pentru obligaţiile de plată aferente contractelor de lucrări: autorizaţia de construire, autorizaţia dirigintelui de şantier, garanţia de bună execuţie, procesul verbal de predare-primire a amplasamentului şi a bornelor de repere, Programul de urmărire şi control al calităţii lucrărilor, procesele verbale pe faze determinante, procesele verbale de recepţie la terminarea lucrărilor, situaţii de lucrări semnate de către antreprenor, diriginte de şantier şi beneficiar;

• Pentru obligaţiile de plată aferente contractelor de furnizare: declaraţii vamale

(pentru bunurile din import, alte ţări decât UE), CMR, garanţia de bună execuţie (dacă este prevăzută în contractul de furnizare), Procese verbale de predare – primire (cu excepţia facturilor de avans) şi Procese verbale de punere în funcţiune (se acceptă depunerea acestuia la cererea de rambursare finală în cazuri temeinic justificate), certificate de garanţie, declaraţie de conformitate;

VI. Documente care atestă respectarea regulilor de informare şi publicitate conform Manualului de identitate vizuală: fotografii după echipamentele etichetate, achiziţionate prin proiect, anunţuri, comunicate, fotografii pentru plăci sau panouri temporare/ permanente.

Respectarea regulilor de identitate vizuală face obiectul verificării raportului de progres.

VII. Raport de audit întocmit de un auditor independent (cu prezentarea copiei după documentul de atestare, valabil la data efectuării auditului) care certifică faptul că proiectul din punct de vedere economic şi financiar respectă obligaţiile asumate prin contractul de finanţare – obligatoriu la cererea de rambursare finală.

VIII. Doar pentru proiectele care au prevăzut în contractele de finanţare, raport de audit tehnic realizat de un auditor independent (cu prezentarea copiei după documentul de atestare, valabil la data efectuării auditului, care certifică faptul că proiectul este implementat în locaţia menţionată în contract, că este în stare de funcţionare şi că din punct de vedere tehnic şi de securitate respectă obligaţiile asumate prin contractul de finanţare. Ofiţerul financiar verifică doar existenţa acestui raport.

IX. Declaraţie pe proprie răspundere a reprezentantului legal al beneficiarului, din care să reiasă că toate documentele din dosarul cererii de rambursare sunt conforme cu originalul.

X. Orice alt document suport pentru justificarea cheltuielilor solicitate la rambursare: notificări, note, decizii, declaraţii, adrese.

XI. Documentele/livrabile elaborate în cadrul proiectului, în cazul în care AM POCIDIF solicită expres acest lucru.

XII. În cazul proiectelor generatoare de venit, Beneficiarul este obligat să declare toate veniturile direct realizate în timpul implementării Proiectului, ca rezultat al acestei implementări şi nepreconizate la data aprobării acestuia

(b) ÎN CAZUL APLICĂRII MECANISMULUI DE PLATĂ, cererea de plată va fi însoţită de

următoarele documente:

I. OPIS

II. Formularul Cererii de plată, conform aplicației MySMIS;

III. Raportul de progres aferent perioadei de referinţă a cererii de rambursare

IV. Documente financiar – contabile, ordonate pe categoria respectivă de cheltuieli:

Contractul de achiziţie/ contract de vânzare/cumpărare autentificat pentru clădire/spațiu /acordul-cadru şi, după caz, acte adiționale, împreună cu dosarul

de achiziţie întocmit conform prevederilor legale în vigoare;

• Facturi (facturile de avans sunt însoţite de instrumente de garantare). Pe factură trebuie scris numele contractorului, numărul și data contractului de executare lucrări/furnizare bunuri/prestare servicii conform căruia se va face plata. Pentru evitarea dublei finanțări fiecare factură va avea menționat codul SMIS și numărul contractului de finanțare. Denumirea produsului/serviciului/lucrării trebuie să fie corelată cu cea specificată în bugetul aprobat al proiectului;

• Documentul ce atestă deschiderea contului special la Trezoreria Statului;

• Fișe de cont și note contabile aferente, fişa mijlocului fix, după caz;

• Pentru obligațiile de plată privind achiziția de clădire/spațui: contract de vânzare/cumpărare autentificat pentru clădirea/spațiul unde se va efectua investiția raport de evaluare întocmit de către un evaluator independent autorizat prin care se certifică dacă costul clădirii/spațiului nu excede valoarea de piață și dacă imobilul respectă condițiile tehnice prevăzute în legislația națională (în acest raport, costul clădirii/spațiului trebuie specificate separat), extras de carte funciară după caz, proces verbal de predare/primire.

• Pentru obligaţiile de plată aferente contractelor de lucrări: autorizaţia de construire, autorizaţia dirigintelui de şantier, garanţia de bună execuţie, procesul verbal de predare-primire a amplasamentului şi a bornelor de repere, Programul de urmărire şi control al calităţii lucrărilor, procesele verbale pe faze determinante, procesele verbale de recepţie la terminarea lucrărilor, situaţii de lucrări semnate de către antreprenor, diriginte de şantier şi beneficiar;

• Pentru obligaţiile de plată aferente contractelor de furnizare: declaraţii vamale

(pentru bunurile din import, alte ţări decât UE), CMR, garanţia de bună execuţie (dacă este prevăzută în contractul de furnizare), Procese verbale de predare – primire (cu excepţia facturilor de avans) şi Procese verbale de punere în funcţiune (se acceptă depunerea acestuia la cererea de rambursare finală în cazuri temeinic justificate), certificate de garanţie, declaraţie de conformitate; Procesele verbale vor fi semnate de toate părţile implicate, după caz;

• Pentru obligaţiile de plată aferente contractelor de servicii: procesele

verbale/rapoartele de prestare a serviciilor; rapoartele de activitate/de audit; În cazul în care contractul de servicii presupune efectuarea de cursuri: fişe de prezenţă la curs, certificate de participare la curs, certificat constatator al firmei prestatoare cu evidenţierea codului CAEN corespunzător, proces verbal de recepţie;

V. Documente care atestă respectarea regulilor de informare şi publicitate conform Manualului de identitate vizuală: fotografii după echipamente etichetate, achiziţionate prin proiect, anunţuri, comunicate, fotografii pentru plăci sau panouri temporare/permanente.

Respectarea regulilor de identitate vizuală face obiectul verificării raportului de progres;

VI. Alte documente justificative pe care AM POCIDIF le consideră necesare în procesul de verificare administrativă a Cererii de Plată.

VII. Documentele/livrabile elaborate în cadrul proiectului, în cazul în care AM POCIDIF solicită expres acest lucru.

VIII.În cazul proiectelor generatoare de venit, Beneficiarul este obligat să declare toate veniturile direct realizate în timpul implementării Proiectului, ca rezultat al acestei implementări şi nepreconizate la data aprobării acestuia

(c) ÎN CAZUL ÎN CARE SE APLICĂ MECANISMUL DE PLATĂ, cererea de rambursare aferentă cererii de plată va fi însoţită de următoarele documente:

I. OPIS

II. Formularul Cererii de rambursare aferentă cererii de plată, conform aplicației MySMIS;

III. Cererea de plată în baza căreia AM POCIDIF a virat fondurile către Beneficiar (fără documentele justificative/suport);

IV. Notificarea transmisă de AMPOCIDIF beneficiarului;

V. Ordinele de plată/chitanța pentru plata integrală a facturilor din Notificare;

VI. Extrase de cont/registru de casă, semnate de către unitatea emitentă, după caz;

VII. Balanţa analitică de verificare aferenta perioadei de raportare pentru cererea de plată şi cererea de rambursare aferentă cererii de plată în cauză, fișe de cont și note contabile aferente;

VIII. Alte documente justificative pe care AMPOCIDIF le consideră necesare în procesul de verificare administrativă a Cererii de rambursare aferentă cererii de plată;

(3) În vederea verificării de către AMPOCIDIF a procedurilor de achiziţie derulate în vederea implementării proiectului, Beneficiarul va prezenta documentele aferente achiziţiei (se vor lua în considerare acele documente din lista de mai jos corespunzătoare legislaţiei urmărite în vederea atribuirii contractelor):

A. Pentru procedurile desfăşurate conform Legii nr. 98/2016:

• referat de necesitate;

• strategia de contractare;

• programul achiziţiilor publice pe proiect si anexa achiziţiilor directe;

• anunțuri/clarificări erată şi dovada transmiterii acestuia spre publicare, dacă este cazul;

• documentaţia de atribuire;

• decizia/dispoziţia/ordinul de numire a comisiei de evaluare şi, după caz, a experţilor cooptaţi;

• declaraţiile de confidenţialitate şi imparţialitate ale membrilor comisiei de evaluare;

• procesul-verbal al şedinţei de deschidere a ofertelor, dacă este cazul;

• declarația de identificare a participanţilor la procedură cu datele de identificare ale ofertanţilor;

• declaraţia pe proprie răspundere privind persoanele cu funcţie de decizie din cadrul autorităţii contractante;

• formularele de ofertă depuse în cadrul procedurii de atribuire;

• DUAE şi documentele de calificare dacă este cazul;

• solicitările de clarificări, precum şi clarificările transmise/primite de autoritatea contractantă;

• raportul intermediar privind selecţia candidaţilor, dacă este cazul;

• procesele-verbale de evaluare, negociere, dialog, dacă este cazul;

• raportul procedurii de atribuire, precum şi anexele la acesta;

• oferta câştigătoare completă împreună cu documentele de calificare, precum si ofertele necâştigătoare (documentele depuse şi evaluate până la momentul respingerii/eliminării)

• dovada comunicărilor privind rezultatul procedurii;

• contractul de achiziţie publică/acordul-cadru, semnate, şi, după caz, actele adiţionale;

• contractele de asociere/subcontractare, dacă este cazul;

• anunţul de atribuire şi dovada transmiterii acestuia spre publicare;

• notificările prealabile formulate în cadrul procedurii de atribuire, însoţite de răspunsul beneficiarilor,dacă este cazul;

• contestaţiile formulate în cadrul procedurii de atribuire, însoţite de deciziile motivate pronunţate de Consiliul Naţional de Soluţionare a Contestaţiilor;

• hotărâri ale instanţelor de judecată referitoare la procedura de atribuire;

• dacă este cazul, decizia de anulare a procedurii de atribuire;

• notificare ANAP, decizia de verificare ANAP, note intermediare ANAP, avize consultative ANAP,dacă este cazul;

• dovada constituirii garanţiei de bună execuţie, sau după caz, dovada deschiderii contului de garanţie de bună execuţie şi a virării sumei minime impuse prin contract;

• rapoarte de specialitate întocmite de experţi cooptaţi, dacă este cazul;

• declarațiile beneficiarului public și ale operatorului economic/ofertant, în conformitate cu Instrucțiunea AMPOCIDIF privind verificarea posibilelor conflicte de interese în cazul achizițiilor directe din cadrul proiectelor finanțate din POCIDIF;

• orice alt document suport pentru justificarea cheltuielilor solicitate la rambursare: notificări, note, decizii, declaraţii, adrese;

În cazul în care atribuirea se realizează prin licitaţie restrânsă, negociere competitivă, dialog competitiv, parteneriat pentru inovare, concursul de soluţii, procedura de atribuire aplicabilă în cazul serviciilor sociale şi al altor servicii specifice, procedura simplificată sau prin modalităţi speciale de atribuire a contractului de achiziţie, dosarul achiziţiei publice se completează după caz.

B. Pentru procedurile competitive derulate în conformitate cu prevederile Ordinului Ministrului Fondurilor Europene nr. 1284/2016:

▪ Opis cu documentele dosarului;

▪ Specificaţiile tehnice;

▪ Nota privind determinarea valorii estimate;

▪ Dovada anunţului/invitaţiilor/clarificărilor/comunicărilor rezultatului (după caz);

▪ Nota justificativă de atribuire;

▪ Nota justificativă privind decalarea datelor de semnare a contractelor (după caz) – pentru loturi;

▪ Declaraţii pe propria răspundere din care rezultă că ofertantul câştigător/solicitantul/beneficiarul privat nu a încălcat prevederile referitoare la conflictul de interese;

▪ Ofertele şi clarificările (după caz);

▪ Contractul de achiziţie;

▪ Actele adiţionale (după caz);

▪ Alte documente relevante, inclusiv documentele care dovedesc realizarea achiziţiei (de exemplu: procese-verbale de recepţie servicii şi lucrări, livrabile, procese-verbale de predare primire etc.);

▪ Contestaţiile (după caz)/ deciziile aferente.

C. Pentru achiziţiile directe derulate în conformitate cu prevederile Ordinului Ministrului Fondurilor Europene nr. 1284/2016:

▪ Opis cu documentele dosarului;

▪ Nota privind determinarea valorii estimate;

▪ Documentele justificative ale achiziţiei (de exemplu: comandă, factură, bon fiscal, contract, documentele de transport sau altele, după caz)

• Documentele care dovedesc realizarea achiziţiei, respectiv furnizarea produselor/prestarea serviciilor/execuţia lucrărilor (de exemplu: ordine de plată, extrase de cont, procese-verbale de predare-primire, procese-verbale de recepţie, procese-verbale de punere în funcţiune/acceptanţă, rapoarte de activitate sau altele, după caz).

• declarațiile beneficiarului privat și ale operatorului economic/ofertant, în conformitate cu Instrucțiunea AMPOCIDIF privind verificarea posibilelor conflicte de interese în cazul achizițiilor directe din cadrul proiectelor finanțate din POCIDIF;

Pentru actele adiţionale/contractele subsecvente încheiate la contractele de achiziţie/acodurile cadru, indiferent dacă acestea au sau nu impact financiar, beneficiarii vor urma aceleaşi proceduri de întocmire a documentelor ca şi pentru contractul-acordul cadru iniţial. Dosarul de achiziţie va cuprinde documentele justificative în baza căruia a fost încheiat aceste documente.

Articolul 6 - Completarea Condițiilor generale cu alte drepturi și obligații ale Beneficiarului:

(1) Beneficiarul se obligă să implementeze Proiectul pe propria răspundere în conformitate cu prevederile prezentului Contract de finanțare (inclusiv anexele acestuia) şi ale legislaţiei comunitare şi naţionale în vigoare. Beneficiarul va fi singurul răspunzător în faţa AM/OI pentru îndeplinirea obligaţiilor asumate prin Contractul de finanțare, pentru implementarea Proiectului şi pentru realizarea activităților, îndeplinirea indicatorilor de etapă, dar și a indicatorilor de proiect asumați și a obiectivelor acestuia, prevăzuți în Cererea de finanţare.

(2) În situaţia în care AM/OI constată că implementarea activităţilor proiectului prevăzute a fi realizate după semnare nu a început în termen de 3 luni de la data specificată la art. 2 alin. (2), din Condițiile generale ale Contractului de finanțare AM poate dispune rezilierea acestuia.

(3) Beneficiarul declară și se angajează, irevocabil şi necondiţionat, să utilizeze finanţarea exclusiv cu respectarea termenilor şi conditiilor Contractului de finanţare.

(4) În cazul în care Beneficiarul contractează un credit în condițiile legislației naționale pentru asigurarea finanţării cheltuielilor necesare implementării proiectului, precum şi pentru asigurarea cofinanţării, inclusiv în perioada pentru care trebuie asigurat caracterul durabil al investiției, acesta are obligaţia de a utiliza exclusiv contul creditului (sau contul ataşat al creditului) pentru plata contractelor de servicii, furnizare, execuţie de lucrări necesare pentru implementarea proiectului.

(5) Beneficiarul/Liderul de parteneriat/Partenerii are/au obligaţia de a notifica AM/OI cu privire la starea de insolvenţă/faliment/încadrarea întreprinderii ca "întreprindere în dificultate" şi altele asemenea, în termen de 5 zile lucrătoare de la data constatării oficiale a situației sus-menționate.

(6) Beneficiarul are obligaţia de a nu întreprinde nici o acţiune de natură a afecta condițiile de implementare a proiectului și care ar conduce la încălcarea/subminarea obiectivelor inițiale ale acestuia.

(7) Beneficiarul are obligația de a nu efectua nicio modificare a proprietății asupra unui element de infrastructură care conferă un avantaj nejustificat unei întreprinderi sau unui organism public.

(8) Beneficiarul are obligația de a informa AM/OI în termen de 5 zile lucrătoare, cu privire la sumele rămase neutilizate ca urmare a finalizării contractelor de achiziţie şi care nu vor face obiectul unor realocări în cadrul bugetului proiectului.

(9) Beneficiarul/Liderul de parteneriat și partenerii vor deschide contul/conturile de proiect în sistemul Trezoreriei Statului, în cazul în care fac parte din categoria instituțiilor publice, indiferent de sistemul de finanțare şi de subordonare. Ceilalți Beneficiari/Parteneri pot opta pentru deschiderea contului/conturilor speciale de proiect în sistemul Trezoreriei Statului sau la instituții de credit în conformitate cu prevederile art. 50 alin. (3) din Hotărârea Guvernului nr. 829/2022.

(10) Beneficiarul/Liderul de parteneriat și partenerii au obligația de a pune la dispoziția AM/OI, sau oricărui alt organism abilitat de lege, conform prevederilor art. 31 alin. (2) din Ordonanța de urgență a Guvernului nr. 133/2021, documentele și/sau informațiile necesare pentru verificarea modului de utilizare a finanțării nerambursabile, la cerere și în termenul solicitat de AM/OI, precum și să asigure condițiile pentru efectuarea verificărilor la fața locului.

(11) În perioada de durabilitate a proiectului, Beneficiarul are obligaţia de a nu înceta sau delocaliza activitatea productivă în afara regiunii, în cadrul căruia a fost prevăzută inițial implementarea proiectului, sau de a nu realiza o modificare a proprietății asupra unui element de infrastructură care dă un avantaj nejustificat unui terţ, sau de a nu realiza o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale proiectului și/sau ale contractului de finanțare.

(12) Beneficiarul are obligaţia de a nu întreprinde nici o acţiune de natură a afecta condițiile de construire/exploatare asupra infrastructurii (teren și/sau clădire) aferente proiectului până la finalizarea perioadei de durabilitate.

(13) Nerespectarea de către Beneficiar a prevederilor legislaţiei naţionale/europene aplicabile în domeniul achiziţiilor, inclusiv achizițiilor derulate în scopul implemetării proiectului înainte de semnarea contractului, atrage neeligibilitatea cheltuielilor astfel efectuate sau aplicarea de corecţii financiare/reduceri procentuale conform legislaţiei în vigoare.

(14) Beneficiarul are obligația de a respecta principiile orizontale promovate, respectiv măsurile de atenuare și adaptare la schimbările climatice, obiectivul de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU și de Acordul de la Paris, precum și principiul de „a nu prejudicia în mod semnificativ”. De asemenea beneficiarul va respecta drepturile fundamentale ale omului și prevederile Cartei drepturilor fundamentale a Uniunii Europene, a egalității între bărbați și femei, integrarea perspectivei de gen și abordarea aspectelor de gen precum și prevenirea oricărei forme de discriminare pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, precum și adaptarea infrastructurii în vederea accesibilității pentru persoanele cu dizabilități. În caz contrar, AM/OI poate rezilia unilateral contractul și recupera finanțarea nerambursabilă.

(15) Beneficiarul are obligația de a încărca în sistemul informatic MySMIS2021/SMIS2021+, dosarul aferent achizițiilor derulate înainte de semnarea contractului de finanțare, în format electronic, în termen de 10 zile lucrătoare de la data semnării contractului de finanțare, în vederea realizării de către AM/OI a verificării procedurii de achiziție.

(16) Toţi partenerii sunt ţinuţi să respecte întocmai şi în integralitate prevederile prezentului Contract de finanțare. Liderul parteneriatului răspunde în faţa AM/OIC de îndeplinirea prevederilor prezentului Contract de către partenerii săi.

(17) Membrii parteneriatului sunt responsabili cu implementarea prezentului contract de finanțare în conformitate cu prevederile contractuale și cu cele asumate în Cererea de finanțare.

(18) Liderul parteneriatului este responsabil cu transmiterea cererilor de rambursare/plată/ rapoartelor de progres către AM/OIC conform prevederilor prezentului contract de finanţare.

(19) Cheltuielile sunt considerate eligibile dacă sunt efectuate de către liderul parteneriatului sau partener/i.

(20) Pentru neregulile identificate în cadrul proiectelor implementate în parteneriat, notificările și titlurile de creanță se emit pe numele liderului de parteneriat/partenerului care a efectuat cheltuielile afectate de nereguli conform Acordului de parteneriat anexă a Cererii de finanțare.

Articolul 7 - Completarea Condițiilor generale cu privire la drepturile și obligațiile AM/OIC:

(1) În scopul utilizării eficiente a fondurilor publice, AM/OIC poate dezangaja, în vederea contractării, fondurile rămase neutilizate în urma atribuirii şi/sau finalizării contractelor de achiziţie publică aferente contractelor de finanţare, în condiţiile legii.

(2) În situaţia nerealizării, la termen, a indicatorilor de etapă AM/OIC are dreptul de a adopta și implementa în funcţie de riscurile identificate, acţiuni şi măsuri de monitorizare consolidată după cum urmează:

a) vizite de monitorizare

b) întâlniri pentru discutarea unor probleme punctuale cu beneficiarii și sprijinirea în identificarea soluțiilor posibile

c) analiza informațiilor rezultate din rapoartele de progres si documentele justificative atașate pentru identificarea si preîntâmpinarea problemelor ce ar putea să apară in implementarea proiectelor

d) analiza justificărilor beneficiarilor în cazul întârzierilor sau nerealizării indicatorilor de etapă și stabilirea unor noi termene, precum si a posibilelor masuri de remediere

(3) În completarea măsurilor consolidate de monitorizare, AM/OIC poate să aplice una sau mai multe dintre următoarele măsuri corective pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariţia de decalaje între progresul fizic la nivelul ţintelor asumate şi stadiul din rapoartele de progres:

a) În cazul neîndeplinirii indicatorilor de realizare, se vor avea în vedere prevederile OUG nr. 66/2011 pentru neîndeplinirea sau îndeplinirea parțială a indicatorilor, cu modificările și completările ulterioare.

b) În cazul nedepunerii cererii de rambursare finale în termenul menționat, se va avea în vedere aplicarea prevederilor OUG nr. 66/2011 cu modificările și completările ulterioare, pentru neîndeplinirea sau îndeplinirea parțială a indicatorilor.

c) În cazul neîndeplinirii indicatorilor de rezultat, se va avea în vedere aplicarea prevederilor OUG nr. 66/2011 cu modificările și completările ulterioare, pentru neîndeplinirea sau îndeplinirea parțială a indicatorilor.

(4) În conformitate cu art. 14, alin. 20) lit. f) din OUG nr. 23/2023, AM/OIC are dreptul să aplice următoarele măsuri specifice în completarea celor enumerate la lit. c):

a) întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74, alin (1) lit. b din Regulamentul (UE) 2021/1060, cu modificările și completările ulterioare;

b) respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din OUG nr. 133/2021, dacă nu au fost transmise dovezile privind îndeplinirea indicatorului de etapă în termenul specificat in Planul de monitorizare;

c) aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cererii sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;

d) suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;

e) rezilierea contractului de finanțare de către AM, în condițiile prevăzute la art. 37 și art. 38 din OUG nr. 133/2021.

Articolul 8 - Completarea Condițiilor generale cu privire la modificarea contractului de finanțare:

(1) Valoarea eligibilă nerambursabilă a contractului, după caz, se poate majora prin acte adiționale doar în situația unor circumstanțe de natură obiectivă, bine justificate, care nu au depins de acțiunea/inacțiunea părților contractului de finanțare și care sunt reglementate prin acte normative. Beneficiarul poate efectua cheltuieli în condițiile modificate prin act adițional, dar le poate solicita la rambursare numai după intrarea în vigoare a actului adițional. În cazul în care propunerea de modificare trimisă de Beneficiar nu este aprobată de AM/OIC, respectivele cheltuieli efectuate de beneficiar nu vor fi considerate eligibile de către AM/OIC.

(2) Prelungirea perioadei de implementare a proiectului nu se poate realiza în nici un caz după expirarea acesteia.

(3) Suspendarea implementării proiectului, pentru motive întemeiate, se realizează prin act adiţional. Perioadele cumulate de suspendare nu pot depăşi 3 luni, cu asigurarea condiţiilor necesare ca finalizarea implementării proiectului să nu depăşească data de 31 decembrie 2029.

(4) În cazul în care, pe perioada de implementare a Proiectului, se înregistrează economii constând în diferențe între valoarea estimată a procedurilor de achiziție și valoarea atribuită, acestea se pot utiliza în scopul implementării Proiectului, cu acordul prealabil al AM/OIC, și fără a afecta obiectivul Proiectului, prin act adițional cu respectarea Condițiilor generale și specifice.

(5) În cazul în care economiile sunt utilizate în scopul implementării proiectului și modificările intervenite în bugetul proiectului, între categoriile de cheltuieli, reprezintă un procent de sub 10% din categoria de cheltuială din care se transferă, modificarea se poate realiza prin notificare conform prevederilor art. 10 alin. (14) lit. a) din Condițiile generale.

(6) Schimbarea componenţei parteneriatului este permisă numai dacă sunt îndeplinite următoarele condiţii cumulative:

a) partenerul nou aparține categoriei de parteneri eligibili conform Ghidului solicitantului, iar schimbarea este confirmată printr-un act adiţional, încheiat în condiţiile prezentului contract de finanțare,

b) schimbarea respectivă este determinată de retragerea unuia sau a mai multor parteneri, şi

c) noii partenerii se angajează să preia toate drepturile şi obligaţiile ce reveneau, prin Acordul de parteneriat, partenerului retras, inclusiv obligaţia de a asigura, din resurse proprii, întregul cuantum al cofinanţării eligibile şi neeligibile pentru Proiect. În acest caz, Beneficiarul este obligat să transmită, împreună cu cererea de modificare a contractului de finanțare, şi documentele din care să reiasă acest angajament, precum şi asigurarea fondurilor necesare.

(in cazul Beneficiarilor publici)

d) noii partenerii privați au fost selectați prin procedura de selecție și se angajează să preia toate drepturile şi obligaţiile ce reveneau, prin Acordul de parteneriat, partenerului retras, inclusiv obligaţia de a asigura, din resurse proprii, întregul cuantum al cofinanţării eligibile şi neeligibile pentru Proiect. În acest caz, Beneficiarul este obligat să transmită, împreună cu cererea de modificare a contractului de finanțare, şi documentele din care să reiasă acest angajament, precum şi asigurarea fondurilor necesare.

(in cazul Beneficiarilor privați)

Articolul 9 - Completarea Condițiilor generale cu dreptul de proprietate/utilizare a rezultatelor și echipamentelor:

(1) Orice rezultate ale proiectului sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării acestui Contract de Finanțare, cu excepţia cazurilor în care astfel de drepturi sunt preexistente acestuia, vor fi proprietatea Beneficiarului.

(2) În cazul proiectelor implementate în parteneriat, orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obţinute în executarea sau ca urmare a executării acestui Contract, vor fi proprietatea liderului de Proiect sau a partenerului/ partenerilor acestuia, conform celor prevăzute în Acordul de parteneriat inclus în Anexa 4 – Acordul încheiat între Beneficiar și Parteneri la contractul de finanțare – condiții generale.

Articolul 10 - Informare și publicitate:

(1) Beneficiarul este obligat să realizeze măsurile minime de informare şi publicitate prevăzute la art. 50 din Regulamentul (UE) 2021/1.060 şi în Ghidul solicitantului. De asemenea, Beneficiarul se obligă să asigure respectarea prevederilor Ghidului de identitate vizuală 2021-2027 elaborat de Ministerul Investiţiilor şi Proiectelor Europene, sub sancţiunea aplicării de către AM/OI a măsurilor prevăzute la art. 50 din Regulamentul (UE) 2021/1.060. Totodată, Beneficiarul va avea în vedere si prevederile Manualului de Identitate Vizuala.

(2) În cazul în care beneficiarul nu își respectă obligațiile ce îi revin în temeiul articolului 47 sau articolului 50, alineatele (1) și (2) – Regulamentul (UE) 2021/1060, și în cazul în care nu se iau măsuri de remediere, se poate impune aplicarea unor masuri de către AM/OI, cu luarea în considerare a principiului proporționalității, anulând până la 3% din sprijinul din partea fondurilor pentru operațiunea în cauză.

(3) Beneficiarii sunt responsabili pentru implementarea activităţilor de informare şi comunicare în legătură cu asistenţa financiară nerambursabilă obţinută prin POCIDIF, în conformitate cu cele declarate în cererea de finanţare. Destinatarii finanțării recunosc și fac cunoscută originea programului de finanțare și asigură vizibilitatea finanțării, în special cu ocazia promovării acțiunilor și a rezultatelor proiectelor, la oferirea de informații unor categorii de public diverse, care includ mass-media și publicul larg. În acest sens, la prezentarea oricăror informații sau rezultate din proiecte, se va avea în vedere precizarea în mod vizibil a sursei de finanțare nerambursabilă, a sprijinului financiar din partea programului.

(4) Acceptarea finanţării conduce la acceptarea de către Beneficiar a introducerii pe lista operațiunilor selectate întocmită de Autoritatea de Management, în conformitate cu prevederile art 49 din Regulamentul (UE) 2021/1.060. Astfel, Beneficiarul este de acord ca, odată cu acceptarea finanţării, următoarele date să fie publicate, electronic sau în orice alt mod: denumirea beneficiarului si, în cazul unei achiziții publice, denumirea contractantului, titlul proiectului, obiectivul proiectului, rezumatul proiectului ca fisa de proiect, data începerii şi finalizării proiectului, cheltuielile totale ale proiectului, cu evidenţierea contribuţiei Uniunii Europene, codul poştal al locului unde se implementează proiectul sau o altă informaţie corespunzătoare care să indice localizarea, date de contact ale beneficiarului, persoană de contact.

(5) Beneficiarii sunt obligaţi să utilizeze, pentru toate materialele de informare şi publicitate realizate în cadrul proiectelor finanţate prin Programul “Regiunea Centru”, măsurile impuse prin Manualul de Identitate vizuală al Programului Regiunea Centru 2021-2027, aflat în vigoare la momentul realizării măsurilor de informare și publicitate. Se recomandă ca materialele online/ foto si video să aibă implementate facilități pentru persoanele cu dizabilități.

(6) Beneficiarii au obligaţia să pună la dispoziţia AM, la cererea acesteia, date şi informaţii despre proiecte şi stadiul lor de implementare, inclusiv fotografii (prin care să fie evidențiate stadiul înainte de contractare, în timpul implementării și la finalizarea proiectului), în vederea asigurării transparenței utilizării fondurilor.

(7) Beneficiarii vor pune la dispoziția instituțiilor, organelor, oficiilor sau agențiilor Uniunii Europene (la cererea acestora), materialele de comunicare și vizibilitate realizate și acordă Uniunii o licență fără redevențe, neexclusivă și irevocabilă pentru utilizarea acestor materiale și a oricăror drepturi preexistente aferente acestora, în conformitate cu Anexa IX din Regulamentul (UE) 2021/1.060. Acest lucru nu implică costuri suplimentare semnificative și nicio sarcină administrativă semnificativă pentru beneficiari sau pentru autoritatea de management.

(8) Elementele obligatorii de identitate vizuală care vor fi folosite pe toate materialele de comunicare/ vizibilitate sunt:

a) emblema UE, însoțită obligatoriu de declarația de finanțare „Cofinanțat de Uniunea Europeană”, în varianta bilingvă, unde este cazul;

b) sigla Guvernului României;

c) sigla Programului „Regiunea Centru”

(9) Măsurile minime obligatorii de informare şi publicitate, aplicabile tuturor proiectelor sunt următoarele:

a) AFIȘAJ

 Panouri/plăci permanente: se vor amplasa în cazul proiectelor finanțate din Programul “Regiunea Centru” a căror valoare totală depășește 500.000 EUR, care implică investiții fizice (ex. infrastructură de transport, lucrări de construcții, reabilitare, modernizare, extindere, etc.) sau achiziționarea de echipamente. Beneficiarii pot alege să monteze fie panouri permanente, fie plăci permanente.

 Afișe/Afisaj electronic - în cazul proiectelor a căror valoare totală nu depășește 500.000 euro sau prin care nu se achiziționează echipamente și nu se realizează investiții fizice, se va expune cel puțin unui afiș cu dimensiunea minimă A3 sau un afișaj electronic echivalent.

Pentru proiectele de achiziție de bunuri a căror finanțare publică depășește 500.000 euro (valoarea finanțării din FEDR + contribuția națională), va fi instalat un panou/placă cu dimensiunea de minimum A3 (420mmx297mm) la locația de implementare a proiectului. Pentru panourile instalate la proiecte de investiții în infrastructură (ex. Infrastructură de transport, lucrări de construcții, reabilitare, modernizare, extindere) dimensiunea mimimă este de l 2m x h 1,5 m.

Pentru proiectele care cuprind investiții în infrastructura de transport, mobilitate urbană se vor instala minimum 3 panouri/plăci față/verso în locațiile care asigură cea mai bună vizibilitate de pe parcursul segmentului de drum aferent proiectului (recomandare: capete de drum, intersecții etc).

Beneficiarii care implementează mai multe proiecte în același loc pot aplica un panou/placă care să integreze informațiile pentru toate aceste proiecte, cu identitatea programului, sub formă de timeline, infografic sau o altă soluție creativă.

Termen de păstrare: 5 ani de zile după finalizarea proiectului

b) Autocolante/plăcuțe: În cazul proiectelor a căror valoare totală nu depășește 500.000 EURO, dar în cadrul cărora sunt achiziționate echipamente, se vor utiliza autocolante/plăcuțe, în funcție de materialul din care este confecționat echipamentul/utilajul/mijlocul de transport. Beneficiarul va avea în vedere faptul că autocolantele/plăcuțele se vor aplica pe mijloacele fixe în cadrul proiectului care au valoare de achiziție mai mare sau egală cu 5.000 lei fără TVA.

Acestea se vor păstra pe ciclul de viață al echipamentului.

c) ONLINE

 Site oficial și cont social media: afișarea pe site-ul oficial și/sau pe contul/conturile de social media al Beneficiarului (dacă există un astfel de site/pagină), a unei descrieri a proiectului, inclusiv a scopurilor și rezultatelor acestuia, evidențiind sprijinul financiar din partea UE.

Dacă Beneficiarul proiectului deține o pagină de internet, în cadrul acesteia se va crea o subpagină dedicată proiectului. În situația în care Beneficiarul implementează mai multe proiecte, va crea o singură pagină dedicată tuturor proiectelor finanțate prin PR Centru. În cadrul acestei pagini proiectele individuale vor fi identificate prin casete/butoane dedicate. Website-ul/Pagina dedicată proiectului va conține și un link către site-ul www.fonduri-ue.ro, cu mențiunea „Pentru informații detaliate despre celelalte programe cofinanțate de Uniunea Europeană, vă invităm să vizitați www.fonduri-ue.ro”. Fiecare pagină pentru un proiect finanțat prin PR Centru trebuie să poată fi accesată printr-un buton/link vizibil din prima pagină. În cazul în care Beneficiarul implementează mai multe proiecte pe prima pagină a website-ului trimiterea casetă/butonul către pagina cumulativă a proiectelor se face cel puțin cu logo Regio Centru și cuvântul ”Proiecte”

Beneficiarul va publica și pe canalele social media pe care le administrează, pentru promovarea brandului UAT-ului, IMM-ului, ONG-ului sau Instituției care implementează proiectul, anunțul/comunicatul de lansare/finalizare al proiectului și cel puțin o dată pe an, o descriere succintă cu privire la stadiul proiectului. În cadrul postărilor beneficiarii vor face cunoscută valoarea cofinanțării din partea Uniunii Europene și vor folosi sintagma ”Proiect Cofinanțat de Uniunea Europeană”. În cadrul acestor postări beneficiarul va include și link-ul articolului complementar postării de pe pagina web în care sunt oferite informații cu privire la progresul din cadrul proiectului. În textul postării se va insera TAG spre paginile de social media www.regiocentru.ro I www.adrcentru.ro specifice ale Programului.

Termen de păstrare informații/canale online: 5 ani de zile după finalizarea proiectului.

d) ANUNȚURI/COMUNICATE

 Comunicate/Anunțuri de presă: Beneficiarul va publica un comunicat/anunț de presă la începutul și la finalizarea proiectului pe site-ul propriu sau în orice alt mediu de comunicare cu vizibilitate mare pentru public.

(10) În cazul proiectelor cu o valoare de peste 10 milioane euro și proiectelor finanțate în cadrul operațiunilor de importanță strategică, se vor aplica, pe lângă activitățile minime obligatorii, și unele măsuri suplimentare de informare şi publicitate. Beneficiarul va transmite Autorității de Management, în cel mult 30 de zile de la semnarea contractului de finanțare, un Plan de acțiuni de comunicare care să cuprindă, pe lângă activitățile minime obligatorii, cel puțin 3 acțiuni diferite de comunicare/promovare, aferente următoarelor activități:

 Organizarea unui eveniment cu ocazia lansării / finalizării proiectului; în cadrul acestuia vor fi invitați să participe reprezentanți ai Comisiei Europene, Guvernului României și ai autorității de management;

 Realizare de clipuri pe toată perioada de implementare a proiectului, pentru ilustrarea progresului înregistrat, care se vor promova online pe website proiect/website propriu - subpagină dedicată proiectului, precum și în social-media;

 Realizarea unui clip de prezentarea la finalizarea proiectului, care va cuprinde cadrele filmate pe parcursul implementării proiectului

 Promovarea proiectului prin campanii derulate prin social media (cel puțin 3 postări pe câte două canale social media ale beneficiarului); postările vor avea la bază pozele și clipurile realizate pentru ilustrarea progresului din cadrul proiectului.

Planul de acțiuni de comunicare va fi asumat de către Beneficiar și va fi avizat de către departamentul de specialitate din cadrul ADR Centru.

Articolul 11 – Confidențialitate

(1) În aplicarea art. 18 din Contractul de finanțare – Condiții generale, în situația apariției solicitărilor de informații privind proiectul, părțile Contractului se vor informa reciproc cu privire la cererea de informații și vor transmite în scris părții care a primit solicitarea, elementele, documentele, secţiunile, respectiv informaţiile din proiect a căror publicare ar putea aduce atingere principiului concurenţei loiale, respectiv proprietăţii intelectuale ori altor dispoziţii legale aplicabile.

(2) În urma răspunsului primit, niciuna dintre părți nu poate pune la dispoziția terților elemente de genul celor de la alin. (1), cu excepția situațiilor prevăzute în mod expres de lege.

(3) Prevederile alin. (3) al art. 18 din Contractul de finanțare – Condiții generale, rămân aplicabile.